text: Новини » Фолклорен ансамбъл "Родопа"
  Музикален-танцов спектакъл "Невястата" на ансамбъл "Смолян"
  Фолклорен ансамбъл "Родопа" продължава националното си турне с музикален-танцов спектакъл "Невястата"
  14 февруари в град Велико Търново
  15 февруари в град Габрово
  7 март в град Благоевград
  Скоро ще са известни датите за градовете, Дупница, Бургас, Варна, Шумен, Разград, Русе, Монтана, Видин и Севлиево.
  Фолклорен ансамбъл "Родопа" – Смолян получи награди за ансамбъл, постановка и хореограф на годината
  Хореограф на годината - Сийка Василева
  08.12.2017 - Годишните фолклорни награди 2017
  На официална церемония в Пазарджик бяха връчени три награди на Фолклорен ансамбъл "Родопа", съобщиха от пресцентъра на община Смолян. Формацията е обявена за Ансамбъл на годината, Постановка на годината с "Невястата" и Хореограф на годината, за какъвто е обявена Сийка Василева. Тя е и главен хореограф на музикално-танцовия спектакъл "Невястата". Хореографи на постановката също така са Спас Стойнев и Стефка Барбудова. Композитор е Николай Балабанов, а режисьор и сценарист е Андриан Петров, който е и главен художествен ръководител на ансамбъла. Отличията бяха връчени на четвъртото издание на Годишните фолклорни награди, които бяха посветени на 80-годишнината от рождението на Надка Караджова. Церемонията се проведе под патронажа на кмета на Пазарджик Тодор Попов.
  Годишните фолклорни награди се провеждат всяка година в различен град на България. Връчват се на специално тържество. Te са оценка за майсторството на изпълнителите в областта на народното творчество. Целта е дa сe представи и популяризира фолклорното ни богатство.
  Ансамбъл "Родопа" кани смолянчани на коледен концерт, който ще се проведе на 14 декември (четвъртък) от 19.00 часа в Родопския драматичен театър .